Ο **Σύλλογος Αθλοπαιδιών Στρατωνίου** είναι ελληνικό αθλητικό σωματείο που δραστηριοποιείται στο Στρατώνι, παραθαλάσσιο οικισμό της Χαλκιδικής. Επίσημο έτος ίδρυσής του είναι το 1991 και οι αθλητές του αγωνίζονται με χρώματα το μπλε και το κίτρινο. Ο σύλλογος διατηρεί τμήματα καλαθοσφαίρισης τόσο για ενήλικες όσο και για νεαρούς άρρενες αθλητές. Έχει νομική μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο κοντινής κωμόπολης, της Αρναίας.

Ιστορική αναδρομή
-----------------

#### Επιτυχίες σε τοπικό επίπεδο

Ο σύλλογος κατά τη δημιουργία του εντάχθηκε στο δυναμικό του οικείου του τοπικού πρωταθλήματος, εκείνου της νεοσύστατης Ε.ΚΑ.Σ. Χαλκιδικής. Η ομάδα του Στρατωνίου κατέκτησε το Κύπελλο Ανδρών Χαλκιδικής τα έτη 2004, 2006, 2007, 2008, 2009. Τα τρόπαια αυτά αποκτήθηκαν ενώ ο σύλλογος αγωνιζόταν στο Πρωτάθλημα της Γ' Εθνικής Κατηγορίας, όπου και είχε ανέβει μετά την κατάκτηση του Πρωταθλήματος της Α' Κατηγορίας Ανδρών Χαλκιδικής την περίοδο 2002-03.

#### Παραμονή στη Γ' Εθνική (2003-2010)

Την περίοδο 2003-04, οπότε και το Στρατώνι έκανε το ντεμπούτο του στα πανελλαδικής εμβέλειας πρωταθλήματα, η Γ' Εθνική Κατηγορία συνετέθη από 4 Ομίλους των 14 συλλόγων. Η ομάδα της Χαλκιδικής αγωνίστηκε στα γήπεδα του 2ου Ομίλου Βορρά, καταφέρνοντας να συγκεντρώσει 14 νίκες και 12 ήττες. Την ίδια επίδοση είχε και ο Πανσερραϊκός, που υστερούσε, όμως, στα μεταξύ τους αποτελέσματα. Στην τελική κατάταξη το Στρατώνι βρέθηκε στην 8η θέση, εξασφαλίζοντας χωρίς πίεση την παραμονή του.

Στο τέλος της επόμενης χρονιάς, 2004-05, το Στρατώνι βρέθηκε στην ασυνήθιστη κατάσταση πενταπλής ισοβαθμίας από κοινού με το Β.Α.Ο. το Μεγάλο Αλέξανδρο Θεσσαλονίκης, τον Ηρακλή Ποταμουδίων και τα Εκπαιδευτήρια Μαντουλίδη. Όλοι είχαν από 12 νίκες και 14 ήττες, ωστόσο το Στρατώνι βρέθηκε στην πιο μειονεκτική θέση σε σχέση με όλους μετά από την εξέταση των επόμενων κριτηρίων κατάταξης. Συνεπώς βρέθηκε στην 11η θέση, κοντά στη ζώνη του υποβιβασμού. Προπονητής τη χρονιά αυτή ήταν ο Γιάννης Χατζούλης, στην πρώτη του θητεία στο Στρατώνι.

Την αγωνιστική περίοδο 2005-06 η ομάδα βελτιώθηκε παρουσιάζοντας στο τέλος της χρονιάς 18 νίκες και 8 ήττες. Στον τελικό βαθμολογικό πίνακα σκαρφάλωσε μέχρι την 5η θέση, χωρίς να παρατηρηθεί ισοβαθμία.

Την επόμενη αγωνιστική περίοδο, 2006-07, το Στρατώνι έκανε πρωταθλητισμό, χάνοντας τον Τίτλο και την άνοδο για μία μόλις νίκη. Ειδικότερα τερμάτισε στη 2η θέση, με 21 νίκες σε 26 αγωνιστικές, μία λιγότερη από την πρωτοπόρο Αναγέννηση Φλόγας.

Την περίοδο 2007-08, στη δεύτερη θητεία του Χατζούλη στον πάγκο, ο σύλλογος διατήρησε την ορμητικότητά του. Στην τελική βαθμολογική κατάταξη βρέθηκε μια θέση χαμηλότερα, έχοντας καταταγεί 3ος. Ο απολογισμός της χρονιάς ήταν εκ νέου 21 νίκες και 5 ήττες.

Την επόμενη χρονιά, 2008-09 η απόδοσή της ομάδας έμεινε σταθερά καλή, αν και ολοκλήρωσε τις αγωνιστικές της υποχρεώσεις λίγο χαμηλότερα, στην 5η θέση της βαθμολογικής κατάταξης. Απολογισμός της περιόδου ήταν 17 νίκες και 9 ήττες.

Τελικά ήταν την αγωνιστική περίοδο 2009-10 που ο σύλλογος κατέκτησε την κορυφή του ομίλου του στη Γ' Εθνική λαμβάνοντας το εισιτήριο για τη Β' Εθνική Κατηγορία. Το πέτυχε με 21 νίκες και 5 ήττες, ενώ υπερίσχυσε και σε ισοβαθμία με το Ασβεστοχώρι.

#### Άνοδος στη Β' Εθνική (2010-σήμερα)

Την αγωνιστική περίοδο 2010-11, με το Δημήτρη Μύθου στην τεχνική ηγεσία της ομάδας, ο σύλλογος του Στρατωνίου αγωνίστηκε για πρώτη φορά στο Πρωτάθλημα της Β' Εθνικής Κατηγορίας. Σε αυτό συμμετείχαν 16 σύλλογοι από ολόκληρη την Ελλάδα, οργανωμένοι σε έναν κοινό Όμιλο. Η ομάδα της Χαλκιδικής εξασφάλισε με σχετική άνεση την παραμονή της, έχοντας σκαρφαλώσει στην 7η θέση του τελικού βαθμολογικού πίνακα. Ο απολογισμός της ήταν 17 νίκες και 13 ήττες, ενώ δεν παρατηρήθηκε ισοβαθμία με άλλη ομάδα. Την ίδια χρονιά πραγματοποίησε και την πρώτη της εμφάνιση στο θεσμό του Κυπέλλου Ελλάδος, όπου έδωσε μόλις ένα παιχνίδι. Σε αυτό ηττήθηκε στην έδρα της με σκορ 63-77 από τον Ερμή Λαγκαδά και αποκλείστηκε. Παραγωγικότερος σκόρερ αναδείχθηκε ο αθλητής της Δημήτρης Ντισλής.

Την επόμενη χρονιά, 2011-12, η Β' Εθνική δεν άλλαξε οργανωτικό μοτίβο, ωστόσο το Στρατώνι είχε ελαφρώς μειωμένη επίδοση. Στην τελική βαθμολογική κατάταξη βρέθηκε στη 10η θέση χωρίς, ωστόσο, να αντιμετωπίσει τον κίνδυνο του υποβιβασμού. Είχε συγκεντρώσει 13 νίκες και 17 ήττες, υπερισχύοντας σε ισοβαθμία με τα Εκπαιδευτήρια Δούκα. Σε ό,τι αφορά το Κύπελλο, προκρίθηκε άνευ αγώνος στη 2η Αγωνιστική της Α' Φάσης μετά από αποχώρηση του Παγκρατίου. Εκεί επέτρεψε να σπάσει η έδρα του από τους Ικάρους Σερρών με σκορ 68-70 με συνέπεια να αποκλειστεί.

Το πρωτάθλημα της Β' Εθνικής Κατηγορίας για την περίοδο 2012-13 χαρακτηρίστηκε από σημαντικές μεταβολές ως προς τον τρόπο διεξαγωγής του, αφού διεξήχθη σε δύο ομίλους αντί για έναν, έπειτα από χρόνια. Συμμετείχαν σε αυτό 26 ομάδες χωρισμένες σε δύο ομίλους, Βόρειο και Νότιο, που παράλληλα δεν διέθεταν πια ούτε το δικαίωμα ούτε την υποχρέωση συμμετοχής στο Κύπελλο Ελλάδος. Στα πλαίσια του Ομίλου Βορρά, το Στρατώνι συγκέντρωσε 14 νίκες και 10 ήττες, με αποτέλεσμα να ολοκληρώσει τις αγωνιστικές του υποχρεώσεις στην 4η θέση της βαθμολογικής κατάταξης.

Το μοντέλο διοργάνωσης της Β' Εθνικής σε δύο Ομίλους της προηγούμενης χρονιάς κρίθηκε επιτυχημένο ώστε να επαναληφθεί. Την αγωνιστική περίοδο 2013-14 ο αριθμός των ομάδων του Βορρά αυξήθηκε σε 14. Στο πλαίσιο αυτό ο σύλλογος της Χαλκιδικής έφτασε στη γραμμή του τερματισμού έχοντας στη συλλογή του 15 νίκες και 11 ήττες, με αποτέλεσμα να τοποθετηθεί στην 5η θέση της βαθμολογικής τελικής κατάταξης. Την ίδια επίδοση είχε και η Ευρώπη Πευκοχωρίου, η οποία βρέθηκε μία θέση υψηλότερα βάσει των μεταξύ τους αποτελεσμάτων. Εκ νέου οι ομάδες της Κατηγορίας δεν συμμετείχαν στο Κύπελλο. 

Το Φεβρουάριο του 2014 ανακοινώθηκε η αδελφοποίηση του συλλόγου με τον Α.Ο. Πολύγυρου, έτερη ομάδα του Νομού Χαλκιδικής με την οποία υπάρχει συνεργασία χρόνων.

Την αγωνιστική περίοδο 2014-15 οι ομάδες του Ομίλου Βορρά παρέμειναν 14 και, όπως αναμενόταν, το Στρατώνι παρατάχθηκε μεταξύ τους. Ο τελικός βαθμολογικός πίνακας παρουσίαζε την εικόνα τριπλής ισοβαθμίας μεταξύ των ομάδων που συγκέντρωσαν 13 νίκες και 13 ήττες: το Στρατώνι, τον Αργοναύτη Καλαμαριάς και το Κολλέγιο Ανατόλια. Το πρώτο υπερείχε βάσει των μεταξύ τους αποτελεσμάτων με αποτέλεσμα να κλείσει τη χρονιά στην 6η θέση. Το Νοέμβριο του 2014 έληξε η πολυετής συνεργασία του Δημήτρη Μύθου με το σύλλογο, που ανακοίνωσε ως διαδοχό του τον πρώην καλαθοσφαιριστή Σωτήρη Νικολαΐδη.

Την επόμενη χρονιά, 2015-16, οι διεκδικητές της ανόδου ανήλθαν σε 15 στον αριθμό. Αν και το Στρατώνι νίκησε στα δύο επιπλέον παιχνίδια, διαμορφώνοντας την επίδοσή του σε 15 νίκες και 13 ήττες, κατετάγη τελικά χαμηλότερα και συγκεκριμένα στην 7η θέση. Αυτή τη φορά δεν παρατηρήθηκε ισοβαθμία. Κορυφαίος σκόρερ της ομάδας αναδείχθηκε ο Γιάννης Δασκαλόπουλος. Μετά τη λήξη του Πρωταθλήματος ο προπονητής Νικολαΐδης αποχώρησε από τις τάξεις του συλλόγου.

Για την αγωνιστική περίοδο 2016-17 στα γήπεδα του Ομίλου Βορρά επέστρεψαν 16 ομάδες. Ο σύλλογος της Χαλκιδικής παρουσίασε καλό αγωνιστικό πρόσωπο, ολοκληρώνοντας σε αυτό το δύσκολο περιβάλλον τις υποχρεώσεις του στην 5η θέση της τελικής κατάταξης. Για να το πετύχει μάζεψε 17 νίκες σε 30 αγωνιστικές, ενώ δεν παρατηρήθηκε ισοβαθμία. Για δεύτερη συνεχόμενη χρονιά τους περισσότερους πόντους για λογαριασμό της ομάδας μάζεψε ο Δασκαλόπουλος. Νέος προπονητής από την περίοδο αυτή ήταν ο Γιάννης Χατζούλης, που επέστρεψε στο πόστο αυτό μετά από οκτώ χρόνια.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2003-04 | 4 | Γ' Εθνική | 8 | - | 14-12 | - | - |  ? | - | - | - | - | - |
| 2004-05 | 4 | Γ' Εθνική | 11 | - | 12-14 | - | - |  ? | - | - | - | - | - |
| 2005-06 | 4 | Γ' Εθνική | 5 | - | 18-8 | - | - |  ? | - | - | - | - | - |
| 2006-07 | 4 | Γ' Εθνική | 2 | - | 21-5 | - | - |  ? | - | - | - | - | - |
| 2007-08 | 4 | Γ' Εθνική | 3 | - | 21-5 | - | - |  ? | - | - | - | - | - |
| 2008-09 | 4 | Γ' Εθνική | 5 | - | 17-9 | - | - |  ? | - | - | - | - | - |
| 2009-10 | 4 | Γ' Εθνική | 1 | - | 21-5 | - | - |  ? | - | - | - | - | - |
| 2010-11 | 3 | Β' Εθνική | 7 | - | 17-13 | - | - | Δημήτρης Ντισλής | 2η - Α' Φάσης | 1 | - | - | - |
| 2011-12 | 3 | Β' Εθνική | 10 | - | 13-17 | - | - |  ? | 2η - Α' Φάσης | 1 | - | - | - |
| 2012-13 | 3 | Β' Εθνική | 4 | - | 14-10 | - | - |  ? | - | - | - | - | - |
| 2013-14 | 3 | Β' Εθνική | 5 | - | 15-11 | - | - |  ? | - | - | - | - | - |
| 2014-15 | 3 | Β' Εθνική | 6 | - | 13-13 | - | - |  ? | - | - | - | - | - |
| 2015-16 | 3 | Β' Εθνική | 7 | - | 15-13 | - | - | Γιάννης Δασκαλόπουλος | - | - | - | - | - |
| 2016-17 | 3 | Β' Εθνική | 5 | - | 17-13 | - | - | Γιάννης Δασκαλόπουλος | - | - | - | - | - |
| 2017-18 | 3 | Β' Εθνική | 8 | - | 15-13 | - | - | Γιάννης Δασκαλόπουλος | 1η - Α' Φάσης | 1 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|   | Γιάννης Δασκαλόπουλος |
|  | Δημήτρης Ντισλής |

 |  |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Γιάννης Χατζούλης | 2004 - 2005 |
|  | Γιάννης Χατζούλης | 2007 - 2008 |
|  | Δημήτρης Μύθου | 2008 - Νοεμ 2014 |
|  | Σωτήρης Νικολαΐδης | Νοεμ 2014 - Μαι 2016 |
|  | Γιάννης Χατζούλης | Ιουν 2016 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Σ.Α. Στρατωνίου έλαβε μέρος στο Πρωτάθλημα της Β' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Βορρά, τον οποίο συγκρότησαν 15 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 8η θέση του τελικού βαθμολογικού πίνακα, όντας ο ατυχέστερος τριπλής ισοβαθμίας με το Αγρίνιο και τον Ερμή Λαγκαδά. Στο αποτέλεσμα αυτό οδήγησε η συλλογή του από 15 νίκες και 13 ήττες, ενώ παράλληλα εξασφάλισε και την παραμονή του στην Κατηγορία. Κορυφαίος σκόρερ για λογαριασμό της ομάδας ήταν ο αθλητής Γιάννης Δασκαλόπουλος (441 πόντοι).

Στο θεσμό του Κυπέλλου Ελλάδος η ομάδα της Χαλκιδικής γνώρισε τον αποκλεισμό στην 1η Αγωνιστική της Α' Φάσης, έχοντας ηττηθεί εκτός έδρας από τον Κ.Σ. Γέφυρας. Το τελικό σκορ του αγώνα διαμορφώθηκε σε 70-66.

Έδρα του συλλόγου είναι το Δημοτικό Κλειστό Γυμναστήριο Αρναίας. Πρόεδρος του διοικητικού συμβουλίου είναι ο Κωνσταντίνος Κατσαβαβάκης. Καθηκοντα πρώτου προπονητή διατηρεί από τον Ιούνιο του 2016 ο Γιάννης Χατζούλης με βοηθό τον Άλκη Μιχαηλίδη.

Παραπομπές
----------

1. 1 2  Κλειστό Αρναίας Αρχειοθετήθηκε 2018-08-29 στο Wayback Machine. πληροφορίες στον ιστότοπο Gipeda.gr.
2. ↑  «Πρωταθλητές Κυπέλλου Ανδρών Χαλκιδικής», πληροφορίες στον επίσημο ιστότοπο της Ε.ΚΑ.Σ.Χ.
3. ↑  «Πρωταθλητές Α' Κατηγορίας Ανδρών», πληροφορίες στον επίσημο ιστότοπο της Ε.ΚΑ.Σ.Χ.
4. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. ↑  «Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Βαθμολογία Πρωταθλήματος Β' Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Β' Εθνική - 30η Αγωνιστική», άρθρο στον ιστότοπο InfoBasket.gr, 5 Ιουνίου 2011.
14. ↑  «Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010.
15. ↑  «Κύπελλο, πράξη δεύτερη!», άρθρο στον ιστότοπο Gazzetta.gr, 19 Σεπτεμβρίου 2010.
16. ↑  «Οι σκόρερς της Β’ Εθνικής (τελική κατάταξη)», άρθρο στον ιστότοπο InfoBasket.gr, 5 Ιουνίου 2011.
17. ↑  «Βαθμολογία Πρωταθλήματος B' Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
18. ↑  «Στην παράταση σώθηκε ο Αίας Ευόσμου», άρθρο στον ιστότοπο OnSports.gr, 20 Μαΐου 2012.
19. ↑  «Β’ Εθνική – 30ή αγωνιστική… Πανηγυρικά πέμπτος ο Κόροιβος, σώθηκε ο Αίας!», άρθρο στον ιστότοπο InfoBasket.gr, 20 Μαΐου 2012.
20. ↑  «Η υποβάθμιση του Κυπέλλου Ελλάδος συνεχίζεται», άρθρο στον ιστότοπο της εφημερίδας «Το Βήμα», 21 Σεπτεμβρίου 2011.
21. ↑  «Πρόκριση για Δούκα και Πανερυθραϊκό», άρθρο στον ιστότοπο Contra.gr, 14 Σεπτεμβρίου 2011.
22. ↑  «Τα αποτελέσματα του Κυπέλλου», άρθρο στον ιστότοπο Sport24.gr, 14 Σεπτεμβρίου 2011.
23. ↑  «Βαθμολογία Πρωταθλήματος B' Εθνικής Κατηγορίας Ανδρών (Όμιλος Βορρά) 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
24. ↑  «Σώθηκαν Μαρούσι & Ιωνικός Ν.Φ.», άρθρο στον ιστότοπο Gazzetta.gr, 21 Απριλίου 2013.
25. ↑  «Ήττα για τον Ηρακλή, έπεσε το Ανατόλια!»[*νεκρός σύνδεσμος*], άρθρο στον ιστότοπο BasketPlus.gr, 21 Απριλίου 2013.
26. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
27. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
28. ↑  «Η πρώτη αδελφοποίηση σωματείων μπάσκετ στην Χαλκιδική», άρθρο στον ιστότοπο NorthBasket.gr, 26 Φεβρουαρίου 2014.
29. ↑  «Αδελφοποιήθηκαν Στρατώνι και Πολύγυρος», άρθρο στον ιστότοπο InfoBasket.gr, 26 Φεβρουαρίου 2014.
30. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. ↑  «Β' Εθνική Βορράς) / 26η αγωνιστική – Γλέντι ανόδου στην Πάτρα», άρθρο στον ιστότοπο InfoBasket.gr, 10 Μαΐου 2015.
32. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
33. ↑  «Β' Εθνική (Βορράς / 30ή αγωνιστική): Πήρε το ντέρμπι (και την 3η θέση) ο ΓΣΛ!», άρθρο στον ιστότοπο InfoBasket.gr, 15 Μαΐου 2016.
34. ↑  «Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016.
35. ↑  «Τέλος από το Στρατώνι ο Σωτήρης Νικολαϊδης», άρθρο στον ιστότοπο Tsiotras.blogspot.com, 20 Μαΐου 2016.
36. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
37. ↑  «Φινάλε με φιέστα για Περιστέρι και Καστοριά», άρθρο στον ιστότοπο Sport24.gr, 21 Μαΐου 2017.
38. ↑  «Οι σκόρερς της Β΄Εθνικής (τελική λίστα)», άρθρο στον ιστότοπο InfoBasket.gr, 24 Μαΐου 2017.
39. ↑  «Πλήρης επιβεβαίωση για συμφωνία του Χατζούλη με Στρατώνι», άρθρο στον ιστότοπο NorthBasket.gr, 4 Ιουνίου 2016.
40. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
41. ↑  «Β' Εθνική (Βορράς / 30ή αγωνιστική): Άνοδος και πρωτάθλημα για την Καβάλα!», άρθρο στον ιστότοπο InfoBasket.gr, 20 Μαΐου 2018.
42. ↑  «Οι σκόρερς της Β΄Εθνικής 2017-18 (τελική λίστα)», άρθρο στον ιστότοπο InfoBasket.gr, 11 Ιουνίου 2018.
43. ↑  «Τα αποτελέσματα του Κυπέλλου», άρθρο στον ιστότοπο eBasket.gr, 13 Σεπτεμβρίου 2017.
44. ↑  «Κύπελλο Ανδρών: Τα αποτελέσματα της 1ης αγωνιστικής», άρθρο στον ιστότοπο InfoBasket.gr, 13 Σεπτεμβρίου 2017.
45. ↑  «Ανέλαβε Στρατώνι ο Χατζούλης» Αρχειοθετήθηκε 2016-07-12 στο Wayback Machine. άρθρο στον ιστότοπο eBasket.gr, 4 Ιουνίου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Κλειστό Αρναίας Αρχειοθετήθηκε 2018-08-29 στο Wayback Machine. πληροφορίες στον ιστότοπο Gipeda.gr.